b'\n_START_ARTICLE_\nFormig\xc3\xb3 asf\xc3\xa0ltic\n_START_PARAGRAPH_\nFormig\xc3\xb3 asf\xc3\xa0ltic (castellanisme), pinyonada asf\xc3\xa0tica, bet\xc3\xb3 o betum asf\xc3\xa0ltic, tamb\xc3\xa9 conegut com a bet\xc3\xb3 bitumin\xc3\xb3s o mescla asf\xc3\xa0ltica en general \xc3\xa9s una combinaci\xc3\xb3 d\'asfalt i agregats minerals petris en proporcions determinades que s\'utilitza per construir el ferm de carreteres, aeroports i aparcaments. Les proporcions relatives d\'aquests minerals determinen les propietats f\xc3\xadsiques de la mescla i, eventualment, el rendiment de la mateixa com mescla acabada per a un determinat \xc3\xbas. A causa de les seves bones propietats com impermeabilitzant tamb\xc3\xa9 es fa servir en el nucli de certes preses com a impermeabilitzant._NEWLINE_Els termes "formig\xc3\xb3 asf\xc3\xa0ltic", "ciment asf\xc3\xa0ltic bitumin\xc3\xb3s" i els seus abreviacions "AC" (de l\'angl\xc3\xa8s Asphalt concreti) s\xc3\xb3n generalment usats nom\xc3\xa9s en enginyeria i en documents de construcci\xc3\xb3 i literatura. El terme m\xc3\xa9s com\xc3\xba \xc3\xa9s "asfalt", que a m\xc3\xa9s per defecte tendeix a incloure els paviments de formig\xc3\xb3 de ciment encara que en realitat aquests no estiguin compostos realment d\'asfalt. La definici\xc3\xb3 enginyeria de formig\xc3\xb3 inclou qualsevol material compost per un agregat cimentat amb un aglutinant, que pot ser ciment Portland, per\xc3\xb2 que en el cas que ens ocupa \xc3\xa9s asfalt. Informalment el formig\xc3\xb3 asf\xc3\xa0ltic \xc3\xa9s conegut en Am\xc3\xa8rica del Nord com "blacktop" (en refer\xc3\xa8ncia a la seva superf\xc3\xadcie negra)\n_START_SECTION_\nPrestacions caracter\xc3\xadstiques\n_START_PARAGRAPH_\nEl formig\xc3\xb3 asf\xc3\xa0ltic t\xc3\xa9 diferents prestacions en termes de durabilitat de superf\xc3\xadcie, suport de pneum\xc3\xa0tic, efici\xc3\xa8ncia de frenada i disminuci\xc3\xb3 de soroll. Les caracter\xc3\xadstiques necess\xc3\xa0ries de l\'asfalt s\'obtenen en funci\xc3\xb3 de la categoria de tr\xc3\xa0nsit i el coeficient de fricci\xc3\xb3 desitjat. En termes generals el formig\xc3\xb3 asf\xc3\xa0ltic genera \xc3\xa9s menys soroll\xc3\xb3s que el provinent del ciment p\xc3\xb2rtland. Els estudis de cin\xc3\xa8tica i sorolls en ferms es remunten als d\xc3\xa8cada del 1970s.\n_START_SECTION_\nPrevenci\xc3\xb3 i reparaci\xc3\xb3 de mescles asf\xc3\xa0ltiques\n_START_PARAGRAPH_\nLa vida d\'una carretera pot ser prolongada mitjan\xc3\xa7ant un bon disseny i duent a terme bones pr\xc3\xa0ctiques de manteniment i construcci\xc3\xb3. Durant el disseny dels enginyers mesuren el tr\xc3\xa0nsit a la carretera, posant especial atenci\xc3\xb3 en el volum i tipus de vehicles pesants (camions, autobusos ...). Aix\xc3\xb2 permet estimar la c\xc3\xa0rrega que suportar\xc3\xa0 la carretera en el futur. Tant el paviment com el gruix de la subbase estan dissenyats per suportar les c\xc3\xa0rregues de rodes. Algunes vegades s\'usen per refor\xc3\xa7ar la subbase certs drenatges interns per alliberar l\'aigua que debilitaria les capes internes del ferm._NEWLINE_Bones pr\xc3\xa0ctiques de manteniment se centren a mantenir l\'aigua fora del paviment, la subbase i el terrapl\xc3\xa8. Mantenint les cunetes netes i els drenatges operatius es pot estendre la vida d\'una carretera sense necessitat d\'un sobrecost. Les petites trencaments per on pot entrar l\'aigua haurien de ser reparades amb rapidesa, per evitar que comportin un trencament m\xc3\xa9s gran que destrossi la via. Si el nombre de trencaments s\'incrementa es requeriran reparacions a major escala. En ordre de menor a major cost, s\'inclouen pegats d\'asfalt, capes de ferm superiors, reciclatge en el lloc o aixecament i reconstrucci\xc3\xb3 total._NEWLINE_\xc3\x89s molt m\xc3\xa9s barat mantenir una carretera en bones condicions que haver de reconstruir-la sencera una vegada que s\'hagi deteriorat. Aquesta \xc3\xa9s la ra\xc3\xb3 per la qual moltes ag\xc3\xa8ncies estatals nord-americans prefereixen gastar recursos en mantenir les vies en bones condicions de reconstruir aquelles que estiguin en pitjors condicions.'